CELEX: 32020R0404
Language: sl
Date: 2020-03-12 00:00:00
Title: Izvedbena uredba Komisije (EU) 2020/404 z dne 12. marca 2020 o spremembi Uredbe (ES) št. 594/2009 o uvrstitvi določenega blaga v kombinirano nomenklaturo

17.3.2020   
               
               
                  SL
               
               
                  Uradni list Evropske unije
               
               
                  L 80/1
               
            
         IZVEDBENA UREDBA KOMISIJE (EU) 2020/404
         z dne 12. marca 2020
         o spremembi Uredbe (ES) št. 594/2009 o uvrstitvi določenega blaga v kombinirano nomenklaturo
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 952/2013 Evropskega parlamenta in Sveta z dne 9. oktobra 2013 o carinskem zakoniku Unije (1) ter zlasti členov 57(4) in 58(2) Uredbe,
         ob upoštevanju naslednjega:
         
                     (1)
                  
                  
                     Z Uredbo Komisije (ES) št. 594/2009 (2) je bil izdelek kopolimer vinilidenfluorid s heksafluoropropilenom v primarni obliki iz vrstice za točko 1 v preglednici iz Priloge k navedeni uredbi uvrščen pod oznako KN 3904 69 90.
                  
               
                     (2)
                  
                  
                     Z Uredbo Komisije (EU) št. 861/2010 (3) je bila oznaka KN „3904 69 90 drugi“ nadomeščena z oznakama KN „3904 69 20 fluoroelastomer FKM“ in „3904 69 80 drugi“, da bi se uvedla posebna oznaka KN za fluoroelastomere FKM.
                  
               
                     (3)
                  
                  
                     Z Izvedbeno uredbo Komisije (EU) št. 441/2013 (4) je bila oznaka KN 3904 69 90 v Prilogi k Uredbi (ES) št. 594/2009 nadomeščena z oznako KN 3904 69 80. Uvrstitev izdelka iz vrstice za točko 1 v preglednici iz Priloge k Uredbi (ES) št. 594/2009 pod „drugi“ se je ohranila v nasprotju s splošnim pravilom, da ima tarifna številka, v kateri je najbolj natančno poimenovanje za izdelek, prednost pred tarifnimi številkami, v katerih je poimenovanje splošnejše.
                  
               
                     (4)
                  
                  
                     Izdelke, kot je izdelek iz vrstice za točko 1 v preglednici iz Priloge k Uredbi (ES) št. 594/2009, je treba uvrstiti pod posebno oznako KN 3904 69 20„fluoroelastomeri FKM“ in ne v preostalo tarifno podštevilko „drugi“.
                  
               
                     (5)
                  
                  
                     Zato bi bilo treba v preglednici iz Priloge k Uredbi (ES) št. 594/2009 črtati vrstico za točko 1.
                  
               
                     (6)
                  
                  
                     Primerno je določiti, da se lahko imetnik v skladu s členom 34(9) Uredbe (EU) št. 952/2013 še nekaj časa sklicuje na zavezujoče tarifne informacije, izdane na podlagi Uredbe (ES) št. 594/2009 za blago, na katero se nanaša ta uredba. To obdobje bi moralo biti omejeno na tri mesece.
                  
               
                     (7)
                  
                  
                     Ukrepi iz te uredbe so v skladu z mnenjem Odbora za carinski zakonik –
                  
               SPREJELA NASLEDNJO UREDBO:
         
            Člen 1
            Uredba (ES) št. 594/2009 se spremeni:
            
                        (1)
                     
                     
                        v členu 2 se doda naslednji odstavek:
                        „Na zavezujoče tarifne informacije, izdane v skladu s to uredbo, kakor je bila spremenjena z Izvedbeno uredbo (EU) št. 441/2013, za blago, opisano v stolpcu 1 točke 1 preglednice iz Priloge k tej uredbi v različici, sprejeti 8. julija 2009, se je v skladu s členom 34(9) Uredbe (EU) št. 952/2013 mogoče sklicevati še tri mesece od 6. aprila 2020.“;
                     
                  
                        (2)
                     
                     
                        vrstica za točko 1 v preglednici iz Priloge se črta.
                     
                  
         
            Člen 2
            Ta uredba začne veljati dvajseti dan po objavi v Uradnem listu Evropske unije.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 12. marca 2020
            
               
                  Za Komisijo
               
               
                  V imenu predsednice
               
               Stephen QUEST
               
                  Generalni direktor
               
               
                  Generalni direktorat za obdavčenje in carinskounijo
               
            
         
         
            (1)  UL L 269, 10.10.2013, str. 1.
         
            (2)  Uredba Komisije (ES) št. 594/2009 z dne 8. julija 2009 o uvrstitvi določenega blaga v kombinirano nomenklaturo (UL L 178, 9.7.2009, str. 14).
         
            (3)  Uredba Komisije (EU) št. 861/2010 z dne 5. oktobra 2010 o spremembi Priloge I k Uredbi Sveta (EGS) št. 2658/87 o tarifni in statistični nomenklaturi ter skupni carinski tarifi (UL L 284, 29.10.2010, str. 1).
         
            (4)  Izvedbena uredba Komisije (EU) št. 441/2013 z dne 7. maja 2013 o spremembi ali razveljavitvi nekaterih uredb o uvrstitvi blaga v kombinirano nomenklaturo (UL L 130, 15.5.2013, str. 1).